‘મેં ઈરાને અરેરિકામા જ સેટલ થઇ જવા સમજાવી હતી, પણ એ ન માની અને ભારત ચાલી આવી. અહીં મારી જ કંપનીમાં જોબ કરતી. પણ ઓફીસમા ક્યારેય મને ‘પાપા’ કહીને પણ ન બોલાવતી. એક સામાન્ય એમ્પ્લોયી તરીકે જ જોબ કરતી. ક્યારેક મારી માટે પણ ઈરાને સમજવી મુશ્કેલ થઇ આવતી. એ કઈ ક્ષણે શું કરવા માંગે છે, એ કહેવું મુશ્કેલ થઇ પડતું. નાનપણથી જ એનું ધાર્યું કરતી આવી છે, અને જ્યારે મેં ઈરા અને અંબરના સંબંધ વિષે જાણ્યું ત્યારે મને પણ થોડો આઘાત લાગ્યો હતો, પણ કદાચ એક બાપ એની દીકરીની ખુશીઓ સામે સ્વાર્થી બની બેઠો. અને એમ પણ ઈરા મારા કહેવાથી રોકવાની તો હતી જ નહી ! એ તો વહેતો પવન છે, બંધ મુઠ્ઠીમા બાંધો છતાં વહી નીકળે તેવો…! એટલે મેં પણ જેમ ચાલ્યું તેમ ચાલવા દીધું…! પણ કદાચ હું મારી બીજી દીકરી સાથે અન્યાય કરી બેઠો !’ અને કાકા હતાશ થઇ આવ્યા.